सत्तर एवं अस्सी के दशक में इसी प्रकार तेल के मूल्य में वृद्घि हुई थी। उस समय अमेरिका जैसे तेल आयातक देशों पर दुष्प्रभाव नहीं पड़ा था। कारण यह रहा कि तेल निर्यातक देशों ने अपनी आय को वापस अमेरिका के बैंकों में जमा करा दिया था। यूं समझें कि बच्चा यदि मिले हुए अतिरिक्त 25 रुपयों को कर्ता के पास जमा करा दे तो कर्ता की आय में कोई अंतर नहीं पड़ेगा। उसके हाथ में धन की उपलब्धि पूर्ववत रहेगी। बाएं हाथ से बच्चे को घास काटने के लिए दिए गए 25 रुपयों को दाहिने हाथ द्वारा बच्चे से जमा राशि के रूप में उसे वापस मिल जाएंगे। अथवा यूं समझें कि कर्ता के खाते में 2 रुपये का भुगतान प्रॉफिट एंड लॉस खाते में किया जाएगा और 25 रुपये की प्राप्ति बैलेन्स शीट में जमा कर ली जाएगी। इसी प्रकार अमेरिका ने एक करोड़ डॉलर का अतिरिक्त भुगतान प्रॉफिट एंड लॉस खाते से किया तथा एक करोड़ डॉलर की प्राप्ति बैलेंस शीट में कर ली। इस कारण पूर्व में तेल की मूल्य वृद्घि का पश्र्चिमी आयातक देशों पर दुष्प्रभाव नहीं पड़ा था।